1960-luvun Batmobile.
**Batmobile** tai **Lepakkoauto** on fiktiivisen supersankari Batmanin käyttämä auto. Se on Batmanin useimmin käyttämä ja tunnetuin kulkuneuvo, josta on lukuisia eri versioita sarjakuvissa, elokuvissa, tv–sarjoissa ja videopeleissä.

Sarjakuvan Batmobileita
-----------------------

Ulkoisesti ensimmäistä Batmanin käyttämää autoa vastaava 1938 Chevrolet Master De Luxe Coupe.
Vuosikymmenten mittaan Batman–sarjakuvissa on esiintynyt lukuisia erilaisia Batmobileita.

Ensimmäisen kerran Batmanin käyttämä auto esiintyy Detective Comics–lehden numerossa 27, Bob Kanen piirtämässä tarinassa *The Case of the Chemical Syndicate*. Kyseessä on Bruce Waynen punainen coupe, jossa ei ole mitään erityisominaisuuksia.

Detective Comics–lehden numerossa 30, Bob Kanen ja Sheldon Moldoffin piirtämässä tarinassa *The Return of Doctor Death* Batmanin käytössä on punainen, tilaustyönä rakennettu tehokas auto, joka muistuttaa muuten aiempaa, mutta siinä on hyvin pitkä keula.

### Batmobilen synty

Vuoden 1940 tarinoissa Batmanin ajoneuvona on tummansininen tehokas roadster-avoauto, jollainen myös tuhoutuu Batman–lehden numero 2 tarinassa *Joker Meets Cat–Woman* sytyttyään palamaan puuhun törmäyksen seurauksena.

Nimitystä *Batmobile* käytettiin ensi kerran vuonna 1941 Detective Comics–lehden numerossa 48, Bob Kanen piirtämässä tarinassa *The Secret Cavern*, jossa Batman käytti punaista, tehokkaalla ahdetulla moottorilla varustettua avoautoa. Ilmeisesti Cord 810/812-malliin perustuvassa autossa oli esteiden murtamista varten vahvistettu keula, jota koristi kullanvärinen lepakkoa esittävä figuuri.

Myöhemmin vuonna 1941 Jerry Robinsonin piirtämässä Batman–lehden numeron 5:n tarinassa *The Riddle of the Missing Card*, esiintyi ensimmäinen tehtäväänsä ulkoisestikin muokattu Batmobile. Mustan, tai tumman sinisen, sinisillä kylkiraidoilla koristetun, ahdetulla moottorilla varustetun auton keulassa oli sittemmin lukuisissa Batmobilen sarjakuvaversioissa käytetty lepakon päätä muistuttava suojakilpi, sivuiltaan umpinaiset aerodynaamiset lokasuojat ja katolla lepakonsiipimäinen pystyevä. Panssaroidussa autossa ei ollut näkyviä ajovaloja. Tarinassa se tuhoutui syöksyttyään takaa-ajon aikana rotkoon.

Tämä Batmobile-malli säilyi pienillä muutoksilla käytössä vuoteen 1950 saakka. Autoon lisättiin ajovalot ja sen koristeraitojen paikka ja väri vaihteli kulloisenkin piirtäjän mukaan. Vuonna 1943 Batman-lehden numerossa 20 Batmobile oli ensimmäisen kerran Jack Burnleyn piirtämässä lehden kansikuvassa, tällä kertaa punaisen koristeraitojen kanssa yleisemmin käytettyjen sinisten sijaan. Sanomalehtien mustavalkoisissa päivittäis-stripeissä ja värillisissä viikonlopun jatkosarjoissa kaappariovisen auton kattosiipi oli hiukan erilainen ja siinä oli etupuskuri.
Vuoden 1941 Batmobile esiintyy kahdesti Batman–lehden kannessa, numeroissa 20/1944 ja 47/1948, ja Detective Comicsin kannessa numerossa 105/1945.

### Batmobile 1950–luvulla

Batmanin luoja Bob Kane ja piirros vuoden 1954 Batmobile-versiosta.
Vuoden 1950 Detective Comicsin numerossa 156, Dick Sprangin piirtämässä tarinassa *The Batmobile of 1950!*, Batman suunnittelee ja rakentaa uudistetun Batmobilen edellisen tuhouduttua takaa-ajossa.

Myös lehden kansikuvassa rakennekaavioineen esiintyvän kaksipaikkaisen auton muovikupuinen ohjaamo on varustettu takaosaan sijoitetulla rikoslaboratoriolla, televisioruudulla ja tutkanäytöllä. Katolla on lepakkoevän eteen sijoitettu etsintävalo, jolla voi myös heijastaa Bat-Signalin ja sen nokkakilvessä on esteiden murtamiseen tarkoitettu terä. Lisäksi auton molemmissa takalokasuojissa on hetkelliseen vauhdin kiihdytykseen tarkoitetut raketit.
Tämä Batmobile esiintyy Detective Comicsin kannessa numerossa 156/1950 ja Batman–lehden kannessa numerossa 92/1955.

Seuraava suurempi Batmobilen muodonmuutos tapahtui vuonna 1954 Detective Comicsin numerossa 204, Sheldon Moldoffin piirtämässä tarinassa *The Man Who Could Live Forever*. Edeltäjäänsä laatikkomaisemmassa autossa ei enää ollut rikoslaboratoriota, ainoastaan kaksipaikkainen muovikuvun peittämä ohjaamo.
Batman–lehden numeron 98/1956 tarinassa *Secret of the Batmobile* esitellään kolme Batmanin ja Robinin autolle tekemää tilanteen mukaista muutosta. Hurrikaanissa selviämiseksi he kiinnittävät sen kylkiin painoa lisäävät teräslevyt, tulvakäyttöön auto lasketaan amfibioalustalle ja lumessa kulkemiseksi etupyörät korvataan suksilla ja takapyörät telaketjuilla. Lehden numeron 96/1955 tarinassa *The Third Alarm for Batman!* he muuttavat tuhopolttoja selvittääkseen Batmobilen paloautoksi.

Tämä Batmobile esiintyy Detective Comicsin kannessa numeroissa 223/1955, 233/1956, 257/1958, 263/1959, 266/1959, 276/1960, 292/1961 ja 315/1963, ja Batman–lehden kannessa numeroissa 96/1955, 108/1957.

1950-luvun Batmobilet esiintyivät uudelleen The Brave and the Bold–lehden numerossa 182/1982 Jim Aparon piirtämissä kansikuvassa ja tarinassa *Interlude on Earth-Two*, sekä 200/1983 Jim Aparon piirtämässä kansikuvassa ja Dave Gibbonsin piirtämässä tarinassa *Smell of Brimstone, Stench of Death!*.

### Batmobile 1960–luvulla

1960–luvun alussa Batman–sarjakuvien myynnin lasku johti niiden tyylin ajanmukaistamiseen.
Vuonna 1964 Batman–lehden numeron 164 tarinassa *Two-way Gem Caper!*, uusi piirtäjä Carmine Infantino esitteli muiden muutosten ohella uuden Batmobilen, kaksipaikkaisen avoauton, jonka takalokasuojissa oli lepakkosiivet ja konepeltiin oli maalattu lepakonpäämerkki. Pinnavanteisen auton kojelaudan lokerossa oli puhelin, jolla sai suoran yhteyden komisario Gordoniin. Tämä Batmobile esiintyy Detective Comicsin kannessa numerossa 
340/1965.

Vuoden 1966 lopulla Detective Comicsin numerossa 358, Sheldon Moldoffin piirtämässä tarinassa *The Circle of Terror!* esiteltiin edeltäjästään hiukan muokattu versio Batmobilesta. Näkyvimmät muutokset olivat aiemmista autoista tuttu keulan erillinen lepakonpää-kilpi maalatun kuvion sijaan ja tuulilasin muotoilu kahdeksi kuplalasiksi.
Tämä Batmobile esiintyy Batman–lehden kannessa numerossa 191/1967.

Vuoden 1966 The Brave and the Bold–lehden numeron 68 Mike Sekowskyn piirtämän tarinan *Alias the Bat-Hulk*, Batmobile perustuu Jaguar XKE/E-type roadsteriin. Auton konepeltiin on maalattu lepakonpää-tunnus ja takalokasuojiin on kiinnitetty peräsiivekkeet, erikoisvarusteena on televisioyhteys komisario Gordoniin. Auto tuhoutuu Jokerin aiheuttamassa kolarissa.

Vuoden 1967 The Brave and the Bold–lehden numeron 70 Johnny Craigin piirtämässä Batman ja Hawkman-tarinassa *Canceled: 2 Super-Heroes!*, Batmobilen poliisiradiolla varustetun ohjaamon kattaa muovikupu ja sen renkaat ovat luodinkestävät.
Sama konepeltiin maalatulla lepakonpäällä ja takasiivekkeillä varustettu auto on käytössä myös lehden numeron 71 George Pappin piirtämässä tarinassa *Wrath of the Thunderbird*.

Vuoden 1967 huhtukuussa Detective Comicsin numerossa 362, Sheldon Moldoffin piirtämässä tarinassa *The Night Batman Destroyed Gotham City* esiintyi ensimmäinen Batman-tv-sarjan autosta vaikutteita saanut Batmobile. Edeltäjäänsä kookkaampi malli oli varustettu kahdeksi kuplalasiksi muotoilulla tuulilasilla, suurilla korin vyötärölinjan ylä- ja alapuolisilla lepakkosiivillä ja sarjakuva-edeltäjistään tutulla nokan lepakonpää-kilvellä. Aikakauden muskeliautojen tapaan vuoteen 1969 asti käytetyssä autossa oli neljä etulyhtyä päällekkäin asetettuina.

Vuonna 1968 edellämainitun lisäksi, eri lehtien Batman-tarinoissa esiintyi neljä muuta versiota Batmobilesta. Kolme niistä perustui suurelta osin tv-sarjan autoon.

Vuosikymmenen vaihteessa Batmobile koki jälleen suuren muutoksen. Bruce Wayne muutti kartanostaan penthouse-asuntoon Gotham Cityssä ja uudeksi huomaamattomaksi Batmobileksi tuli ajan superautoja muistuttanut auto.

### Batmobile 1970–luvulla

1970–luvulla eri lehtien Batman-tarinoissa oli käytössä 22 eri Batmobilea, joista suuri osa oli täysin tai lähes vakiomallisia autoja ilman erityisiä ulkonäkömuokkauksia.

### Batmobile 1980–luvulla

1980–luvulla eri lehtien Batman-tarinoissa oli käytössä 12 eri Batmobilea, joista osa oli täysin tai lähes vakiomallisia autoja ilman erityisiä ulkonäkömuokkauksia.

### Batmobile 1990–luvulla

1990–luvulla eri lehtien Batman-tarinoissa oli käytössä 39 eri Batmobilea, joista osa perustui 1950-luvun Batmobileihin.

### Batmobile 2000–luvulla

2000–luvulla eri lehtien Batman-tarinoissa oli käytössä 77 eri Batmobilea, joista osa perustui 1950-luvun Batmobileihin.

### Batmobile 2010–luvulla

2010–luvulla eri lehtien Batman-tarinoissa oli käytössä 42 eri Batmobilea.

Elokuvien ja tv-sarjojen Batmobileita
-------------------------------------

### Batman (1943)

Cadillac Series 75 Convertible Sedan.
Vuoden 1943 15-osaisessa sarjaelokuvassa Batman käytti autonaan Bruce Waynen 1939 Cadillac Series 75 Convertible–avoautoa, joka toimi kuomu ylhäällä Batmobilena.

### New Adventures of Batman and Robin, the Boy Wonder (1949)

Mercury Eight Convertible.
Vuoden 1949 15-osaisessa sarjaelokuvassa Batman käytti autonaan Bruce Waynen 1949 Mercury Convertible–avoautoa, joka toimi kuomu ylhäällä Batmobilena.

### Batman-elokuva ja tv-sarja (1966)

1966 Batmobile.
Vuoden 1966 Batman-elokuvaan ja sitä seuranneeseen tv-sarjaan Batmobilen suunnitteli George Barris.

1960-luvun alussa valmistajalleen tarpeettomaksi käynyt Lincoln Futura-konseptiauto siirtyi huonokuntoisena erikoisautojen rakentajana tunnetulle Barrisille nimellisellä yhden dollarin kauppahinnalla, sillä autoa ei koskaan oltu rekisteröity, joten siihen ei voinut saada liikennevakuutuksia. 

Vuonna 1966 Barris sai tuottaja William Dozierilta tilauksen valmistaa Batmobile Batman-elokuvaan ja sitä seuranneeseen Lepakkomies-televisiosarjaan kolmessa viikossa, koska aiemmin toimeksiannon saanut automuotoilija Dean Jeffries ei pystynyt valmistamaan autoa televisioyhtiön toivomassa aikataulussa. *Futura* muokattiin Jeffriesin ideoiden mukaan 15 päivässä ja 15 000 dollarilla,Barris pestasi Bill Cushenberryn tekemään tarvitut peltityöt. 

Batmobile oli varustettu muun muassa autopuhelimella ja auton voimanlähteeksi kerrottiin atomivoima, Robinin tyypillinen repliikki oli *Atomic batteries to power, turbines to speed!*. 

Barris valmisti sittemmin kolme lasikuitukorilla varustettua kopiota näyttelytarkoituksiin Ford Galaxie-tekniikalla, ja hankki myöhemmin vielä neljännen, vuoden 1958 Ford Thunderbirdin pohjalta muokatun metallikorisen version. Lisäksi on valmistettu lukuisia *Batmobile*-näköispainoksia. 

Alkuperäinen Batmobile jäi Barrisin omistukseen ja oli esillä hänen museossaan, kunnes se huutokaupattiin vuonna 2013 4,62 miljoonalla dollarilla Scottsdalessa Arizonassa.

Vuonna 2016 auto siirtyi keräilijä David Andersonille Virginiaan, joka omistaa myös ensimmäisen Barrisin tekemän Batmobile-kopion (Batmobile #2).

### Batman (1989) ja Batman – paluu (1992)

Batmobile (1989).
Tim Burtonin Batman ja Batman – paluu -elokuvissa käytettiin niitä varten suunniteltua, 1967 Chevrolet Impalan alustalle rakennettua Batmobilea. Sen varustukseen kuuluivat muun muassa suojakilvet, kauko-ohjaus sekä jälkimmäisessä elokuvassa auton pohjasta laskeutuva pilari, jonka avulla auto pystyy tekemään 180 asteen käännöksen paikallaan.

Se esiintyi myös vuoden 2023 The Flash –elokuvassa.

### Batman Forever (1995)

Batmobile (1995).
Batman Forever–elokuvan Batmobile on tuotantosuunnittelija Barbara Lingin, ajoneuvojen suunnitteluun erikoistuneen Tim Flatteryn ja erikoistehostesuunnittelija Tommy Fisherin, sekä auton valmistaneen TFX–yhtiön Allen Piken ja Charley Zurianin yhteistyötä.

Lingin mukaan suunnittelun perustana oli tallenne tuulitunnelissa lentävästä lepakosta ja Batman–sarjakuvien vuoden 1941 Batmobile.

Hiilikuidusta ja epoksista valmistetun auton rakentaminen kesti kaikkiaan neljä kuukautta.

### Batman & Robin (1997)

Batman & Robin–elokuvan Batmobile oli jälleen tuotantosuunnittelija Barbara Lingin sekä auton valmistaneen TFX–yhtiön yhteistyötä. Lingin mukaan suunnittelun perustana oli tällä kertaa Jaguar D–tyyppi ja Delahane 165, sekä varhaisissa Batman–sarjakuvissa esiintyneet avomalliset Batmobilet.

### Batman Begins (2005), Yön ritari (2008), Yön ritarin paluu (2012)

Batmobile Tumbler.
Batmobile ja Batpod.
Christopher Nolanin ohjaamassa trilogiassa Batman käyttää **Tumbler**–nimellä kutsuttua Wayne Enterprises-yhtiön valmistamaa sotilasajoneuvon prototyyppiä.

*Yön ritari* -elokuvassa Batmobilen tuhoutuessa sen eturenkaista muodostuu Batpod tai Batcycle nimillä tunnettu moottoripyörä.

### Batman v Superman: Dawn of Justice (2016), Justice League (2017), Zack Snyder’s Justice League (2021), Suicide Squad (2016)

Batmobile elokuvista Batman v Superman: Dawn of Justice, Justice League, Zack Snyder’s Justice League ja Suicide Squad.
Batman v Superman: Dawn of Justice, Justice League, Zack Snyder’s Justice League ja Suicide Squad elokuvissa käytettiin pääosin samaa niitä varten rakennettua, Patrick Tatopoulosin suunnittelemaa Batmobilea.

### The Batman (2022)

Batmobile (2022).
*The Batman* -elokuvassa käytettiin sitä varten suunniteltua ja rakennettua Batmobilea.

### Batwoman-tv-sarja (2019)

Batwoman-tv-sarjassa Batmobilena on Chevrolet Corvetten C7–malli.

Lähteet
-------

1. 1 2 3 4 5 6  The History of the Batmobile *BATMOBILEHISTORY.COM*. Viitattu 4.2.2023. (englanniksi)
2. ↑  The 15 Coolest Batmobiles CBR. Viitattu 9.03.2024.
3. ↑  The History of the Batmobile 1939 BATMOBILEHISTORY.COM. Viitattu 9.03.2024.
4. ↑  Detective Comics 30/1939
5. ↑  Detective Comics 1940
6. 1 2  The History of the Batmobile 1941 BATMOBILEHISTORY.COM. Viitattu 9.03.2024.
7. ↑  Detective Comics #48 Grand Comics Database (GCD). Viitattu 9.03.2024.
8. ↑  The History of the Batmobile 1941 - 1943 BATMOBILEHISTORY.COM. Viitattu 14.03.2024.
9. ↑  The History of the Batmobile 1943 - 1944 BATMOBILEHISTORY.COM. Viitattu 01.04.2024.
10. ↑  The History of the Batmobile 1943 - 1946 BATMOBILEHISTORY.COM. Viitattu 01.04.2024.
11. 1 2 3 4  Batman Vol 1 Category Page DC Database. Viitattu 11.04.2024.
12. 1 2 3 4  Detective Comics Vol 1 Category Page DC Database. Viitattu 11.04.2024.
13. ↑  The History of the Batmobile 1950 - 1955 BATMOBILEHISTORY.COM. Viitattu 02.04.2024.
14. ↑  Detective Comics numero 156
15. ↑  The History of the Batmobile 1954 - 1957 BATMOBILEHISTORY.COM. Viitattu 04.04.2024.
16. ↑  Batman numero 98/1956
17. ↑  Batman numero 96/1955
18. 1 2  [The Brave and the Bold Vol 1 The Brave and the Bold Vol 1 Category Page] DC Database. Viitattu 12.04.2024.
19. ↑  Brian Cronin: The 15 Coolest Batmobiles  29.03.2017. CBR. Viitattu 06.04.2024.
20. ↑  The History of the Batmobile 1966 - 1967 BATMOBILEHISTORY.COM. Viitattu 07.04.2024.
21. ↑  The History of the Batmobile 1966 BATMOBILEHISTORY.COM. Viitattu 10.04.2024.
22. ↑  The History of the Batmobile 1967 BATMOBILEHISTORY.COM. Viitattu 10.04.2024.
23. ↑  The History of the Batmobile 1967-1969 BATMOBILEHISTORY.COM. Viitattu 12.04.2024.
24. ↑  The History of the Batmobile 1968 BATMOBILEHISTORY.COM. Viitattu 12.04.2024.
25. ↑  The History of the Batmobile 1968 BATMOBILEHISTORY.COM. Viitattu 12.04.2024.
26. ↑  The History of the Batmobile 1968 - 1969 BATMOBILEHISTORY.COM. Viitattu 12.04.2024.
27. ↑  The History of the Batmobile 1968 - 1969 BATMOBILEHISTORY.COM. Viitattu 12.04.2024.
28. ↑  The History of the Batmobile 1969 - 1971 BATMOBILEHISTORY.COM. Viitattu 12.04.2024.
29. ↑  The History of the Batmobile 1943 BATMOBILEHISTORY.COM. Viitattu 9.03.2024.
30. ↑  The History of the Batmobile 1949 BATMOBILEHISTORY.COM. Viitattu 9.03.2024.
31. ↑  Batmobilen luoja on kuollut  7.11.2015. Iltalehti. Viitattu 9.11.2015.
32. 1 2 3 4 5  Cruikshank, Dave: The Great Sacrifice – Lincoln Futura Morphs Into Barris Batmobile (Futura/Batmobile, kuvallinen tarina, klippi elokuvasta) *Street Muscle Magazine*.  12.10.2018. streetmusclemag.com. Viitattu 16.12.2022. (englanniksi)
33. 1 2  Acuna, Kirsten: The Original 1966 Batmobile Was Bought for 1 $ From Ford (Futuran myynti 1$:lla) *Business Insider*.  15.10.2012. Viitattu 1.8.2021. (englanniksi)
34. ↑  von Rotz, Bruno: Vom Konzeptfahrzeug zum Batmobile bis zur Alkoholprävention (Lincoln Futuran polku muotoilututkielmasta Lepakkoautoksi ja viimein raittiusliikkeen välikappaleeksi (Premium)) *zwischengas.com*.  23.11.2018. zwischengas.com. Viitattu 18.12.2022. (saksaksi)
35. ↑  The #1 Batmobile (Batmobile No.1 tarina) *1966batmobile.com*. The 1966 Batmobile. Viitattu 11.4.2020. (englanniksi)
36. ↑  Batmobile Myths: Barris Replicas BatmobileHistory.com. Viitattu 14.4.2024. (englanniksi)
37. ↑  1989 Batmobile Petersen Automotive Museum. Viitattu 9.3.2024. (englanniksi)
38. ↑  The History of the Batmobile 1989 BATMOBILEHISTORY.COM. Viitattu 9.03.2024.
39. ↑  Batman Forever Batman Collective. Viitattu 16.03.2024.
40. ↑  Batman & Robin Batman Collective. Viitattu 16.03.2024.
41. ↑  The History of the Batmobile 2016 - 2021 BATMOBILEHISTORY.COM. Viitattu 02.04.2024.
42. ↑  The new Batmobile is "like a creature in a horror film – meant to intimidate" GQ Magazine. Viitattu 02.04.2024. (englanniksi)
43. ↑  Corvette C7 Takes To Gotham City Streets As Batmobile In Batwoman TV Series Carscoops. Viitattu 11.04.2024. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Batmobile**.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Batman |
| --- |
|  |
| 
* Bob Kane
* Bill Finger

 |
|  |
| Sivuhahmot | 
* Alfred Pennyworth
* Azrael
* Batgirl
* Batwing
* Cassandra Cain
* Crispus Allen
* Harvey Bullock
* James Gordon
* Kissanainen
* Lepakkonainen
* Leslie Thompkins
* Lucius Fox
* Robin (Dick Grayson
* Tim Drake
* Damian Wayne)
* Renee Montoya
* Stephanie Brown
* The Signal

 |
|  |
| Viholliset | * Anarky
* Arvuuttaja
* Bane
* Black Mask
* Blockbuster
* Carmine Falcone
* Deadshot
* Harley Quinn
* Hugo Strange
* Hullu Hatuntekijä
* Hush
* Ihmislepakko
* Jokeri
* Kaksinaama
* Kalenterimies
* Kellokuningas
* KGBeast
* Killer Croc
* Killer Moth
* Kissanainen
* Leijamies
* Linnunpelätin
* Mokkasiinikäärme
* Myrkkymuratti
* Pakkasherra
* Pilkkumies
* Pingviini
* Punahuppu
* Ra’s al Ghul
* Rotanpyytäjä
* Rupert Thorne
* Sal Maroni
* Savinaama
* Solomon Grundy
* Talia al Ghul
* Tulikärpänen
* Vatsastapuhuja
* Victor Zsasz
* Vihjemestari
 |
|  |
| Ajoneuvot | * Batcycle
* Batmobile
* Batplane
 |
|  |
| Elokuvat | 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Näytellyt | 

|  |  |
| --- | --- |
| Televisiosarjaan perustuva elokuva | *Batman* |
|  |
| Burton/Schumacher -elokuvasarja | * *Batman*
* *Batman – paluu*
* *Batman Forever*
* *Batman & Robin*
 |
|  |
| *Yön ritari* -trilogia | * *Batman Begins*
* *Yön ritari*
* *Yön ritarin paluu*
 |
|  |
| DC Extended Universe | *Batman v Superman: Dawn of Justice* |
|  |
| Matt Reevesin elokuvat | * *The Batman*
* *The Batman – Part II*
 |

 |
|  |
| Animaatiot | 

|  |  |
| --- | --- |
| Batman-elokuvat | * *Batman – Mustan kostajan paluu*
* *Batman ja Pakkasherra*
* *Batman of the Future: Return of the Joker*
* *Batman: Salaperäinen Batwoman*
* *The Batman vs. Dracula*
* *Batman: Under the Red Hood*
* *Batman: Year One*
* *LEGO Batman: The Movie – DC Super Heroes Unite*
 |
|  |
| Muut elokuvat | * *Oikeuden Puolustajat: Uusi rintama*
* *Superman/Batman: Public Enemies*
* *Justice League: Crisis on Two Earths*
* *Superman/Batman: Apocalypse*
* *Justice League: Doom*
* *Lego Elokuva*
* *Lego Batman Elokuva*
* *Lego Elokuva 2*
* *Batman vs. Teenage Mutant Ninja Turtles*
 |

 |

 |
|  |
| Televisiosarjat | 

|  |  |
| --- | --- |
| Näytellyt | *Batman* • *Legends of the Superheroes* • *Batmanin tytär* • *Return to the Batcave: The Misadventures of Adam and Burt* • *Gotham* • *The Penguin* |
|  |
| Animaatiot | *The Adventures of Batman* • *The Batman/Superman Hour* • *The Batman/Tarzan Adventure Hour* • *The New Adventures of Batman* • *Batman* (1992) • *The New Batman Adventures* • *Batman of the Future* • *Batman* (2004) • *Batman – pelottomat* • *Beware the Batman* |

 |
|  |
| Videopelit | 

|  |  |
| --- | --- |
| *Arkham*-sarja | *Arkham Asylum* • *Arkham City* • *Arkham Origins* • *Arkham Knight* |
|  |
| *Lego*-sarja | *Lego* • *Lego 2: DC Super Heroes* • *Lego 3: Beyond Gotham* • *Lego Dimensions* |
|  |
| Elokuviin perustuvat | *The Movie* (1989) • *The Video Game* (1989) • *Returns* • *Forever* • *Forever: The Arcade Game* • *Batman & Robin* • *Begins* |
|  |
| Animaatioihin perustuvat | *Batman: The Animated Series* • *The Adventures of Batman & Robin* • *Beyond: Return of the Joker* • *Chaos in Gotham* • *Gotham City Racer* • *Vengeance* • *Rise of Sin Tzu* • *The Brave and the Bold – The Videogame* |
|  |
| Muut | *Batman* (1986) • *The Caped Crusader* • *Return of the Joker* • *Dark Tomorrow* • *Gotham City Impostors* |

 |

 |